Martyn Poliakoff

Martyn Poliakoff (født 16. desember 1947) er en britisk kjemiker. Mye av arbeidet hans handler om superkritiske væsker, infrarød spektroskopi og lasere. Han er professor i kjemi ved Universitetet i Nottingham. som er tema for mye av forskningen hans. Han er også kjent for å være med i YouTube-kanalen «The Periodic Table of Videos» sammen med Brady Haran.

Utdannelse 
Poliakoff startet utdannelsen sin ved Westminster School. Han studerte senere ved King's College i Cambridge, fikk bachelorgrad derfra i 1969 og senere doktorgrad i filosofi i 1973 med J.J. Turner som veileder.

Karriere 
I 1972 flyttet Poliakoff til University of Newcastle upon Tyne. Han vendte i 1979 tilbake til Universitetet i Nottingham,

Populærvitenskap 
Poliakoff er fortelleren i en serie med over 500 korte videoer med navnet The Periodic Table of Videos, et populærvitenskapsprosjekt produsert av Brady Haran. Serien skal fortelle vanlige folk om alle grunnstoffene. Prosjektet har blitt større senere, og har dekket molekyler og andre viktige kjemitemaer. Han ble også nyhetskjent for å regne ut at FIFAs VM-pokal ikke kunne ha vært lagd av solid gull, fordi da hadde den vært for tung til å løfte over ens hode.

Utmerkelser 
Poliakoff fikk Meldola Medal and Prize fra Royal Society of Chemistry i 1976. Han ble valgt til Fellow of the Royal Society (FRS) i 2002 Fellow of the Royal Society of Chemistry (FRSC) også i 2002, og Fellow of the Institution of Chemical Engineers (FIChemE) i 2004.
Han var en del av IChemE-rådet mellom 2009 og 2013. Poliakoff ble kommandør av Order of the British Empire (CBE) ved nyttår i 2008 og er medlem av Advisory Council for Campaign for Science and Engineering siden 2008. I 2008 ble han æresmedlem av det kjemiske samfunn i Etiopia og i 2011 medlem av Det russiske vitenskapsakademi. Han ble utenrikssekretær og visepresident ved Royal Society i november 2011. I 2011 fikk han Nyholm Prize for Education. Poliakoff ble æresdoktor ved Heriot-Watt University i 2011.

Poliakoff ble utnevnt til Knight Bachelor i 2015 på grunn av sitt arbeid i kjemi. Han ble derved opphøyd i ridderstanden og fikk rett til å føre tiltaleformen sir foran sitt navn.

Personlig liv 
Poliakoff ble født av en engelsk mor som het Ina og en russisk far, Alexander Poliakoff, begge var jødiske. Poliakoff har en datter, Ellen Poliakoff, som er lektor i psykologi ved Universitetet i Manchester, og en sønn, Simon Poliakoff, som er lærer i fysikk. Broren hans er manusforfatteren og regissøren Stephen Poliakoff.

Referanser

Eksterne lenker 
 Profil hos Royal Society
 

Britiske kjemikere
Medlemmer av Royal Society
Knights Bachelor
Fødsler i 1947
Personer fra London